****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpils

2020.gada 13.augustā **Nr.352**

 (prot.Nr.32, 27.§)

**Par zemes vienības Ventas ielas 10V rajonā,**

 **Daugavpilī, pārdošanu izsolē**

Pamatojoties uz likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 8.panta trešo un septīto daļu, 10.pantu, 36.panta trešo daļu, nodrošinot Daugavpils pilsētas domes 2020.gada 11.jūnija lēmuma Nr.248 “Par zemes gabalu nodošanu atsavināšanai” 1.8.punkta izpildi, ņemot vērā 2019.gada 15.marta iesniegumu (reģ. Domē 15.03.2019. Nr.321/1.2.-16), Daugavpils pilsētas pašvaldības dzīvojamo māju privatizācijas un īpašuma atsavināšanas komisijas 2020.gada 21.jūlija sēdes protokolu Nr.6 (4.punkts), Domes Īpašuma komitejas 2020.gada 6.augusta atzinumu, Domes Finanšu komitejas 2020.gada 6.augusta atzinumu, atklāti balsojot: PAR – 12 (A.Broks, J.Dukšinskis, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

 1. Apstiprināt atsavināmā nekustamā īpašuma – neapbūvētas zemes vienības (starpgabals) 807 m2 platībā, kadastra apzīmējums 05000371723 (kadastra Nr.05000371723), **Ventas ielas 10V rajonā, Daugavpilī** (turpmāk - Objekts), nosacīto cenu jeb izsoles sākumcenu **3550,00 EUR** (trīs tūkstoši pieci simti piecdesmit eiro 00 centi) un izsoles noteikumus.

 2. Pircējam avanss – 10% apmērā no izsolē piedāvātās augstākās summas jāsamaksā divu nedēļu laikā kopš izsoles. Galīgo norēķinu var veikt sešu mēnešu laikā kopš izsoles dienas. Par atlikto maksājumu pircējam jāmaksā 6% gadā no vēl nesamaksātās pirkuma maksas daļas.

 3. Ja pircējs samaksā visu pirkuma maksu mēneša laikā no pirkuma līguma spēkā stāšanās dienas, maksa par atlikto maksājumu pircējam nav jāmaksā.

 4. Gadījumā, ja uz atsavināmā Objekta izsoli pieteiksies vai izolē piedalīsies viens pircējs, atsavināmo Objektu pārdot, ja tiek pārsolīta izsoles sākumcena.

 5. Īpašuma tiesības uz atsavināmo Objektu pircējs var reģistrēt Daugavpils tiesā pēc visas izsolē nosolītās summas samaksas.

 6. Izsoli, pamatojoties uz izsoles noteikumiem, veikt izsoles komisijai šādā sastāvā:

Komisijas priekšsēdētājs: A.Nikolajevs, Domes Īpašuma pārvaldīšanas departamenta

 Nekustamā īpašuma nodaļas vadītājs.

Komisijas priekšsēdētāja A.Vilcāne, Domes Īpašuma pārvaldīšanas departamenta Īpašuma

vietniece: atsavināšanas un iznomāšanas daļas vadītāja.

Komisijas locekļi: M.Gabrunova, Domes Īpašuma pārvaldīšanas departamenta

 Nekustamā īpašuma izvērtēšanas vecākā speciāliste;

 S.Kraine, Domes Īpašuma pārvaldīšanas departamenta juristes p.i.;

 I.Ilarionova, Domes Īpašuma pārvaldīšanas departamenta Nekustamā īpašuma izvērtēšanas vecākā speciāliste.

 7.Līdzekļus, kas tiks iegūti par atsavināmo Objektu, ieskaitīt Daugavpils pilsētas pašvaldības budžetā.

 8. Līdzekļus, kas tiks iegūti no reģistrācijas maksām par atsavināmo Objektu, izmaksāt izsoles komisijas locekļu darba apmaksai.

#### Pielikumā: Zemes vienības Ventas ielas 10V rajonā, Daugavpilī, izsoles noteikumi.

#### Domes priekšsēdētājs *(personiskais paraksts)* I.Prelatovs